
RAPORT  COMUN

asupra propunerii legislative privind ajutorul financiar acordat persoanelor care au în îngrijire copii ai căror părinți sunt plecați temporar în străinătate
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială şi Comisia pentru buget, finanţe şi bănci au fost sesizate, prin adresa nr. Plx 630/2013 din 16 decembrie 2013, cu dezbaterea pe fond a propunerii legislative privind ajutorul financiar acordat persoanelor care au în îngrijire copii ai căror părinți sunt plecați temporar în străinătate.
La întocmirea prezentului raport, Comisiile au avut în vedere: 

· avizul favorabil al Consiliului Legislativ (nr.522/11.06.2013)

· avizul negativ al Comisiei pentru sănătate şi familie 
(nr.4c-8/10/05.02.2014)

· avizul negativ al Comisiei pentru drepturile omului, culte şi problemele minorităţilor naţionale (nr.4c-5/600/17.12.2013)

· punctul de vedere negativ al Guvernului (nr.1313/25.07.2013).


Propunerea legislativă are ca obiect de reglementare crearea cadrului legal cu privire la acordarea unui ajutor financiar lunar, sub formă de tichete valorice de masă, persoanelor care au în îngrijire copii ai căror părinţi sunt plecaţi temporar la muncă în străinătate.


Ajutorul ar urma să fie echivalentul a jumătate din cuantumul acordat pentru creşterea şi îngrijirea unui copil în regim de asistenţă maternală, fondurile necesare urmând a fi asigurate de la bugetul de stat, prin bugetul Ministerului Muncii, Familiei, Protecţiei Sociale şi Persoanelor Vârstnice, iar distribuirea urmând să fie făcută de către primăriile unde îşi au domiciliul persoanele ce au în îngrijire astfel de copii.

Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată.

În conformitate cu prevederile Regulamentului Camerei Deputaţilor, Comisiile au dezbătut propunerea legislativă în şedinţe separate. 

La şedinţa Comisiei pentru muncă şi protecţie socială din data de 11 februarie 2014 şi-au înregistrat prezenţa 22 deputaţi din totalul de 24 membri. La dezbateri au participat ca invitaţi, în conformitate cu prevederile art.55 din Regulamentul Camerei Deputaţilor, din partea Ministerului Muncii, Familiei, Protecţiei Sociale şi Persoanelor Vârstnice domnul Codrin Scutaru, Secretar de Stat şi doamna Mihaela Grecu, director.
La şedinţa Comisiei pentru buget, finanţe şi bănci din data de 11 februarie 2014 au fost prezenţi 29 deputaţi din totalul de 32 membri. La dezbateri a participat ca invitat, în conformitate cu prevederile art.55 din Regulamentul Camerei Deputaţilor, din partea Ministerului Finanţelor Publice, domnul Dan Manolescu, Secretar de Stat.
Raportul comisiilor a fost adoptat cu majoritate de voturi.
Propunerea legislativă a fost respinsă de Senat în şedinţa din 10 decembrie 2013.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.

În urma finalizării dezbaterilor, Comisiile propun Plenului Camerei Deputaţilor respingerea iniţiativei legislative din următoarele considerente:
· măsurile propuse implică majorarea cheltuielilor bugetului general consolidat fiind încălcate prevederile art.7 alin.(1) din Legea responsabilităţii fiscal-bugetare nr.69/2010, cu modificările ulterioare;
· se încalcă normele de tehnică legislativă; punctual, referitor la modul de finanţare propus la art.4 al iniţiativei legislative, precizăm că acesta nu este clar, întrucât la lit.a) se prevede asigurarea fondurilor de la bugetul de stat, prin bugetul MMFPSPV, iar la lit.b) se reglementează aspectele privind criteriile de utilizare şi repartizare a sumelor defalcate de la bugetul de stat, respectiv prin hotărâre a Guvernului, prin intermediul Ministerului Finanţelor Publice;
· Curtea Europeană a Drepturilor Omului s-a pronunţat în sensul că, în aplicarea principiului nediscriminării, prevăzut la art.14 din Convenţia pentru apărarea drepturilor omului şi a libertăţilor fundamentale, orice diferenţă de tratament făcută de stat între persoane aflate în situaţii similare trebuie să-şi găsească o justificare obiectivă şi rezonabilă.

PREŞEDINTE,



PREŞEDINTE,
Florin IORDACHE


Gheorghe DRAGOMIR
SECRETAR,




SECRETAR,


Cristina Ancuţa POCORA

Mihai-Aurel DONŢU






Întocmit, 





Întocmit,
Consilier parlamentar Sorina Szabo



Consilier parlamentar Luminiţa Ana Ghiorghiu

